સામાન્યત: નેશનલ હાઈવે ઉપર વાહનો પૂરપાટ ઝડપે જતા હોય ત્યારે જે અકસ્માતો થાય છે ત્યારે અકસ્માતમાં ભોગ બનનારનું મૃત્યુ થાય છે પરંતુ નવસારી પંથકમાં નવસારી શહેરની લગોલગ આવેલા જમાલપોરમાંથી નેશનલ હાઈવે પસાર થતો નથી અને રાજ્ય ધોરીમાર્ગ જ પસાર થાય છે. આમ છતાં અહીં થતા અકસ્માતો જીવલેણ બની રહ્યા છે. બે દિવસ અગાઉ જ જમાલપોરમાં વધુ એક જીવલેણ અકસ્માત થયો હતો. જેમાં નવસારીથી ઈંટાળવા તરફ પૂરપાટ ઝડપે જઈ રહેલી બાઈક સાથે ભેંસ ભટકાતા બાઈક ઉપર સવાર બંને યુવાનોના મોત નીપજ્યા હતા.